b"\n_START_ARTICLE_\nFlor Contemplacion\n_START_PARAGRAPH_\nFlor Contemplacion (f\xc3\xb8dt i januar 1953 i San Pablo City i Laguna p\xc3\xa5 Filippinene, henrettet 17. mars 1995 i Singapore) var en filippinsk hushjelp som arbeidet i Singapore, og ble henrettet for mord. Henrettelsen f\xc3\xb8rte til flere \xc3\xa5rs forstyrreler i forholdet mellom Filippinene og Singapore.\n_START_SECTION_\nHenrettelsen\n_START_PARAGRAPH_\nDen 4. mai 1991 ble den filippinske hushjelpen Delia Mamaril Maga (f\xc3\xb8dt 6. oktober 1955 i Tarlac) funnet kvelt ihjel i Singapore, og det fire\xc3\xa5rige barnet hun passet, Nicholas Huang, ble funnet druknet. Skj\xc3\xb8nt Nicholas' far ikke kunne identifisere noen mistenkt, fikk politiet informasjon om Flor Contemplacion gjennom Magas dagbok. Politiet forh\xc3\xb8rte Flor, som tilstod mordet p\xc3\xa5 Maga og barnet. Hun stod fast ved tilst\xc3\xa5elsen, og Filippinenes ambassade i Singapore ans\xc3\xa5 at hennes tilst\xc3\xa5else var troverdig. Hun ble d\xc3\xb8mt til d\xc3\xb8den ved hengning, men ingen medisinsk unders\xc3\xb8kelse var blitt gjennomf\xc3\xb8rt. Forsvarsadvokaten forklarte at hun led av en uvanlig form av epilepsi p\xc3\xa5 tiden for mordene, mens etterforskningen mente at hun bare hadde mild migrene den dagen. De medisinske forklaringene ble sett bort fra, og hun ble funnet skyldig og ble d\xc3\xb8mt til d\xc3\xb8den._NEWLINE_Straks f\xc3\xb8r henrettelsen forklarte to filippinske vitner at Huangs far beskyldte henne for mordene, men at han selv drepte Maga etter at hans s\xc3\xb8nn hadde druknet ved en ulykkeshendelse. S\xc3\xb8nnen var epileptisk og fikk et anfall i badekaret, noe Maga ikke visste. Domstolen i Singapore avslo vitnem\xc3\xa5let, og avrettelsen ble gjennomf\xc3\xb8rt i Changi Women\xe2\x80\x99s Prison and Drug Rehabilitation Centre ved hengning til tross for at Filippinenes president Fidel Ramos bad Singapores regjering om \xc3\xa5 avbryte den.\n_START_SECTION_\nEtterspill\n_START_PARAGRAPH_\nFilippinenes president kalte Flor Contemplacion for en heltinne. Hans hustru Amelita Ramos kom for \xc3\xa5 hente likkisten p\xc3\xa5 Ninoy Aquino internasjonale lufthavn i Manila. Presidenten sendte en blomsterkrans till Flors begravelsesgudstjeneste, og tilb\xc3\xb8d \xc3\xb8konomisk hjelp til hennes barn, som hadde v\xc3\xa6rt avhengig av sin mors innkomster som hushjelp. Mange filippinere trodde at Flor var uskyldig eller utf\xc3\xb8rte drapet men led av psykisk sykdom. De skylte p\xc3\xa5 Singapores regjering, men ogs\xc3\xa5 at Filippinenes regjering ikke gjorde tilstrekkelig meget. Filippinenes ambassade fikk fremforalt utst\xc3\xa5 sterk kritikk for \xc3\xa5 ikke ha sendt en representant til rettssaken for \xc3\xa5 f\xc3\xb8lge med. Alex Boncayao Brigade, en kommunistisk terroristgruppe i Filippinene, truet med \xc3\xa5 angripe statstjenestemenn fra b\xc3\xa5de Singapore og Filippinene. Den katolske kirke ford\xc3\xb8mte henrettelsen._NEWLINE_Uansett hvor skyldig hun eventuelt var, tok mange opp henne som et rop mot de inhumane, miserable og utnyttende forhold som mange filippinske hushjelper fikk utst\xc3\xa5. Filmen The Flor Contemplacion Story ble innspilt p\xc3\xa5 Filippinen og handler om hvordan disse hushjelpene behandles. Den fikk utmerkelsen beste film p\xc3\xa5 Filmfestivalen i Kairo. Raseriet fortsatte noen m\xc3\xa5neder senere i et lignende tilfelle med Sarah Balabagan i Abu Dhabi i De forente arabiske emirater, som imidlertid ikke ble henrettet._NEWLINE_Forholdene mellom Singapore og Filippinene var i \xc3\xa5revis heller kalde. President Ramos hjemkalte landets ambassad\xc3\xb8r i Singapore, og mange bilaterale utbytter mellom landene opph\xc3\xb8rte."